Príloha č. 1
Vecná zodpovednosť za plnenie
čiastkových záverov-odporúčaní na prijatie opatrení v pôsobnosti 
Ministerstva vnútra SR 

1. Oblasti vnútornej bezpečnosti v bezpečnostnom systéme SR
1.1.	Ústavné zriadenie, ústavní činitelia 
Čiastkový záver-odporúčania na prijatie opatrení:
-	priebežne modernizovať technické prostriedky ochrany objektov, výzbroj a výstroj osobnej  ochrany a ďalších potrebných materiálnych, informačných a finančných zdrojov
Spôsob plnenia:
V priebehu r. 2004 - 2008 boli poskytované technické prostriedky ochrany objektov, výzbroj            a výstroj osobnej  ochrany podľa individuálnych požiadaviek útvarov a je možné hodnotiť                ich zabezpečenie na požadovanej úrovni. V oblasti modernizácie technických prostriedkov ochrany objektov bol zmodernizovaný bezpečnostný systém ochrany Úradu vlády SR a bydliska prezidenta SR (úloha splnená). 
1.4.	Štátna hranica a migrácia  
Čiastkový záver-odporúčania na prijatie opatrení:
-	realizovať všetky opatrenia vyplývajúce z prístupového procesu a dôsledne vo vlastných podmienkach presadzovať úplnú implementáciu azylového práva vrátane vytvorenia podmienok na repatriáciu neúspešných žiadateľov o udelenie azylu
Spôsob plnenia:
V r. 2008 bola vykonaná transpozícia čl. 15 a 16 procedurálnej smernice (bezplatné právne zastupovanie a právna pomoc žiadateľom o udelenie azylu v azylových sporoch). V spolupráci                s Ministerstvom spravodlivosti SR bola zabezpečená transpozícia smernice Rady 2005/85/ES                 z 1. decembra 2005 o minimálnych štandardoch pre konanie v členských štátoch o priznávaní                a odnímaní postavenia utečenca do slovenského právneho poriadku (konkrétne článku 15 smernice). Transpozícia článku 15 citovanej smernice bola premietnutá do zákona č. 451/2008               Z. z., ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov o zmene a doplnení niektorých zákonov. V článku 5 zákona č. 451/2008 Z. z. boli vykonané zmeny v zákone č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii              a o zmene a doplnení zákona č. 455/1991 Zb. o živnostenskom podnikaní (živnostenský zákon)  v znení neskorších predpisov v znení zákona č. 8/2005 Z. z.. Novela priznala nárok                            na poskytnutie bezplatnej právnej pomoci aj cudzincom v tzv. azylových veciach pri splnení zákonných predpokladov. Vykonanými novelizáciami azylového zákona a uzatvorením dohody s Medzinárodnou organizáciou pre migráciu a príslušných zmlúv bola nateraz dosiahnutá úplná implementácia azylového práva SR a boli vytvorené podmienky na repatriáciu neúspešných žiadateľov.  V plnej miere je realizované Memorandum o porozumení, vzájomnej spolupráci a koordinácii zameranej na podporu prístupu žiadateľov o azyl na štátne územie SR a k azylovému procesu. Sú zabezpečované dobrovoľné návraty prostredníctvom Medzinárodnej organizácie pre migráciu, ktorá aj na tento účel  zriadila  pre  cudzincov  dve  migračné  informačné centrá  v Bratislave  a Košiciach. Do útvarov policajného zaistenia pre cudzincov  Sečovce a Medveďov sú umiestňovaní cudzinci, zaistení s cieľom výkonu administratívneho vyhostenia alebo výkonu trestu vyhostenia, výkonu prevozu podľa osobitného predpisu                      (tzv. Dublinské konanie), alebo ich vrátenia podľa osobitného predpisu (readmisné dohody),                ak neoprávnene vstúpili na územie SR alebo sa neoprávnene zdržiavajú na území SR. Presadzovanie azylového práva, ale aj vytvorenie podmienok na repatriáciu je uskutočňované dobrovoľne a núteným spôsobom uvedenými útvarmi policajného zaistenia (úloha splnená).

1.5.	Organizovaný zločin, terorizmus  
Čiastkový záver-odporúčania na prijatie opatrení:
-	skvalitniť mediálnu politiku rezortu vnútra a Policajného zboru, dementovať nepravdivé               a polopravdivé obvinenia, požadovať ospravedlnenie redakcií v prípadoch neoprávnených obvinení v adekvátnej forme a na adekvátnom mieste (ak bol zverejnený nepravdivý článok)        a výraznejšiu medializáciu pozitívnych výsledkov práce, nielen čierna kronika
Spôsob plnenia:
Rezort vnútra vykonáva sériu školení, ktoré sú orientované na mediálnu zručnosť hovorcu a obsah práce hovorcu. Na takýchto stretnutiach sú analyzované a vyhodnocované komunikácie  závažných káuz, pričom sa poukazuje na chyby a nedostatky v procese komunikácie vo vzťahu hovorca-verejnosť, ale aj v procese internej komunikácie. Základ práce hovorcov na všetkých úrovniach je v súčasnosti pozitívna medializácia výsledkov práce, od oblasti korupcie, extrémizmu, prevencie, ako aj následný monitoring médií, pričom sa dementujú nepravdivé alebo zavádzajúce informácie a v týchto prípadoch je požadované ospravedlnenie                               za neoprávnené obvinenia týkajúce sa hlavne Policajného zboru. Zintenzívnenie pozitívnej komunikácie problematiky o organizovanom zločine a terorizme sa očakáva od nového webového portálu rezortu vnútra, ktorý bol uvedený do prevádzky v júni 2008. Veľmi dôležité  je vysvetľovanie podstát nových a novelizovaných právnych predpisov, ktoré Ministerstvo vnútra SR pripravuje. Hlavným cieľom komunikačnej stratégie Policajného zboru je aktívne, priebežné a cieľavedomé informovanie širokej verejnosti pri dodržiavaní základných zásad komunikácie, prezumpcie neviny a občianskeho princípu v súlade s morálnymi hodnotami väčšiny obyvateľstva, kde úzko spolupracuje s celoslovenskými i regionálnymi médiami                           a s mimorezortnými štátnymi orgánmi a inštitúciami (úloha sa bude plniť aj v ďalšom období).

1.6.	Ochrana, komunikačné a informačné systémy
Čiastkový záver-odporúčania na prijatie opatrení:
-	do r. 2008 vybudovať integrovaný geografický informačný systém, ktorý rozsahom spracovania geografických vrstiev pokryje informačné potreby v oblasti regionálnych analýz 
Spôsob plnenia:
Úloha je riešená v súlade s národnou koncepciou informatizácie verejnej správy, ktorou bolo schválené vytvorenie registra priestorových informácií. Register priestorových informácií                     je novým navrhovaným základným registrom a mal by obsahovať jednotný a dátovo konzistentný zdroj priestorových údajov povinných osôb, tvoriaci súčasť infraštruktúry priestorových informácií definovanej smernicou INSPIRE. Hlavným cieľom smernice je vytvoriť pravidlá, ktoré uľahčia občanom, podnikateľom a verejnému sektoru prístup k priestorovým údajom, ktoré sa svojou povahou dotýkajú všetkých oblastí zabezpečovaných ústrednými orgánmi štátnej správy. Za referenčné zdrojové údaje o priestorových informáciách zodpovedá Úrad geodézie, kartografie a katastra SR. Prostredníctvom takto vytvorenej infraštruktúry priestorových informácií bude možné zabezpečiť poskytovanie priestorových informačných služieb a administratívno-správnych činností. Okrem naplnenia transpozičných povinností členstva SR v európskych štruktúrach sa týmto zjednotením prístupu k priestorovým informáciám zlepší podpora rozhodovacích procesov pre štát, pre oblasť regionálnych analýz  ako aj pre občana. Integrovaný geografický informačný systém do r. 2008 nebol vybudovaný. Realizácia budovania ďalšej etapy geografického informačného systému civilnej ochrany CIPREGIS v dôsledku obmedzených možností rozpočtu Ministerstva vnútra SR v r. 2008 pokračovala v rozsahu 3 000 tis. Sk obstarávaním mapových podkladov. Systém                          je nevyhnutné dobudovať aj z dôvodu, že poskytuje nevyhnutný informačný základ o území               pre ďalšie špecializované geograficky orientované informačné systémy budované pre potrebu integrovaného záchranného systému, civilnej ochrany a krízového riadenia na útvaroch Ministerstva vnútra SR, Ministerstva obrany SR a ďalších bezpečnostných zložiek, ktoré využívajú dátovú základňu projektu CIPREGIS (úloha sa bude plniť aj v ďalšom období).

2. Zabezpečenie vnútornej bezpečnosti v bezpečnostnom systéme SR 
2.2.	Ľudské zdroje
1.1.	Ústavné zriadenie, ústavní činitelia 
Čiastkový záver-odporúčania na prijatie opatrení:
-	zvyšovať početné stavy pri ochrane ústavných činiteľov a diplomatických misií 
Spôsob plnenia:
V priebehu r. 2008 neboli zvýšené početné stavy. Vzhľadom na nárast množstva plnených úloh bude nutné zvýšiť početné stavy policajtov v r. 2009 (úloha sa bude plniť aj v ďalšom období).  
1.4.	Štátna hranica a migrácia  
Čiastkový záver-odporúčania na prijatie opatrení:
-	posilňovať  personálne kapacity migračného úradu Ministerstva vnútra SR najmä z pohľadu vybavovania žiadostí o azyl a vytvárania ďalších potrebných kapacít záchytných táborov             a záchytných miest na letiskách pre žiadateľov o azyl
Spôsob plnenia:
V r. 2008 boli realizované organizačné a systemizačné zmeny tohto úradu s cieľom zefektívnenia a racionalizácie činností, ktoré sa dotkli najmä  pobytových a záchytných táborov,                            a to prisystemizovaním štyroch miest zamestnancov pri výkone práce vo verejnom záujme pre Záchytný tábor v Humennom.  Bol znížený počet riadiacich funkcií a zamestnaneckých miest pri výkone práce vo verejnom záujme ako dôsledok začlenenia Pobytového tábora v Rohovciach, Záchytného tábora  v Opatovskej Novej Vsi a  Záchytného tábora v Humennom do vnútornej štruktúry migračného úradu Ministerstva vnútra SR (úloha sa bude plniť aj v ďalšom období). 

2.3.	Materiálne a technické 
1.1.	Ústavné zriadenie, ústavní činitelia 
Čiastkový záver-odporúčania na prijatie opatrení:
-	priebežne zabezpečovať obnovu a doplnenie automobilovej, spojovacej a výpočtovej techniky, výzbroje a výstroja na jednotlivých úsekoch činností v ochrane ústavných činiteľov                       a diplomatických misií
Spôsob plnenia:
V priebehu r. 2004 - 2008 bola realizovaná obnova a doplnenie automobilovej, spojovacej               a výpočtovej techniky, výzbroje a výstroja. Technické zabezpečenie je na požadovanej úrovni (úloha splnená).

1.2.	Verejná moc a spoločenský poriadok 
Čiastkový záver-odporúčania na prijatie opatrení:
-	do r. 2008 zabezpečiť systematické celoplošné vybavenie základných útvarov služby poriadkovej polície Policajného zboru kvalitnou počítačovou technikou vybavenou príslušným kancelárskym softvérom a aplikačným vybavením umožňujúcim lustráciu v Policajných evidenciách 
Spôsob plnenia:
Úroveň materiálno-technického zabezpečenia v oblasti informatizácie Policajného zboru zodpovedá momentálnym potrebám pre prevádzkovanie nasadených informačných systémov. Medzi priority v r. 2008 bola zaradená aj úloha na úseku centrálnych evidencií Policajného zboru s cieľom skvalitňovania poskytovaných služieb pre výkon ich činností. Na všetky obvodné oddelenia Policajného zboru bola na stálu službu dodaná jedna počítačová zostava vybavená príslušným kancelárskym softvérom a aplikačným vybavením umožňujúcim lustráciu v policajných evidenciách. Ďalej je realizovaný projekt policajných špecialistov pre prácu s komunitami, kde jednou z hlavných úloh je zabezpečenie výpočtovej techniky s príslušným softvérom, prístupom na internet, ako aj prístup do vybraných evidencií Policajného zboru pre týchto špecialistov (úloha splnená). 
1.6.	Ochrana, komunikačné a informačné systémy
Čiastkový záver-odporúčania na prijatie opatrení:
-	každoročne vyčleňovať potrebné finančné prostriedky na obnovu a doplnenie materiálu                    a techniky civilnej ochrany 
Spôsob plnenia:
Na predmetnú oblasť bola vyčlenená finančná čiastka 1913 tis. Sk v rámci bežných výdavkov a čiastka 500 tis. Sk v rámci kapitálových výdavkov okrem kapitálových finančných výdavkov na budovanie varovacej a vyrozumievacej siete SR v objeme 35 000 tis. Sk a riešenie ekologickej likvidácie neupotrebiteľného chemického materiálu v objeme 1 100 tis. Sk. V oblasti finančného hospodárenia boli prijaté racionalizačné a alokačné opatrenia smerujúce k obmedzeniu sortimentu a množstva opravovaných materiálov,  hlavne dozimetrickej techniky a prostriedkov individuálnej ochrany a na zabezpečenie činnosti kontrolných a chemických laboratórií (úloha             sa bude plniť aj v ďalšom období).  

2.4.	Finančné
1.1.	Ústavné zriadenie, ústavní činitelia 
Čiastkový záver-odporúčania na prijatie opatrení:
-	do r. 2005 a v nasledujúcich rokoch zabezpečiť dostatočné finančné prostriedky na zabezpečenie nárastu úloh v ochrane ústavných činiteľov a diplomatických misií
Spôsob plnenia:
V r. 2008 boli tomuto úradu rozpočtované finančné prostriedky  vo výške 139 075 tis. Sk. Ďalej boli z r. 2007 presunuté kapitálové   výdavky do r. 2008 vo výške 13 260 tis. Sk. V r. 2008  boli k dispozícii kapitálové výdavky vo výške 21 308 tis. Sk. Pri  prideľovaní mzdových prostriedkov bolo postupované v súlade so zákonom o rozpočtových pravidlách a podľa možností vyplývajúcich z objemu pridelených finančných prostriedkov (úloha sa bude plniť                        aj v ďalšom období).

1.6.	Ochrana, komunikačné a informačné systémy
Čiastkový záver-odporúčania na prijatie opatrení:
-	na realizáciu jednotlivých úloh koncepcie v oblasti materiálno-technického zabezpečenia plánovať ročné náklady vo výške 8,6 mil. Sk,
-	priemerné ročné náklady na zabezpečenie úloh materiálno-technického zabezpečenia, spočívajúce v ekologickej likvidácii neupotrebiteľného materiálu, jeho inovácii, doplnení, respektíve obstaraní a zavedení nového materiálu je potrebné počítať s čiastkou                        cca 25 mil. Sk,
-	pre zabezpečenie servisného, opravárenského materiálu a techniky je predpoklad ročných finančných nákladov vo výške cca 2 mil. Sk, počítané bez mzdových a prevádzkových              nákladov.
Spôsob plnenia:
V oblasti ochrana, komunikačné a informačné systémy boli na r. 2008 zo štátneho rozpočtu účelovo vyčlenené finančné prostriedky pre integrovaný záchranný systém vo výške                        51,6 mil. Sk. Z mimorozpočtových prostriedkov boli pre  integrovaný záchranný systém schválené finančné prostriedky vo výške 137 100 tis. Sk. Ďalšie úlohy v oblasti ochrany, komunikačných a informačných systémov sú priebežne plnené jednotlivými komoditnými centrami (úlohy sa budú plniť aj v ďalšom období).